b'\n_START_ARTICLE_\nMorski rezervat Miramar\n_START_SECTION_\nEkosistemi\n_START_PARAGRAPH_\nGlede na raznovrstnost morskega dna se rezervat deli na tri razli\xc4\x8dne ekosisteme. To so: podro\xc4\x8dje bibavi\xc4\x8dnih sprememb, skalnata stena rta, pe\xc5\xa1\xc4\x8deno in blatno morsko dno. _NEWLINE_Podro\xc4\x8dje bibavi\xc4\x8dnih sprememb upo\xc5\xa1teva del obale, ki se izmeni\xc4\x8dno zaliva in su\xc5\xa1i z nihanjem bibavice. Organizmi, ki pre\xc5\xbeivijo dolo\xc4\x8den \xc4\x8das bodisi v vodi kot na suhem, so za pre\xc5\xbeivetje razvili svojstvene prilagoditve._NEWLINE_Skalnata stena miramarskega rta, na kateri sloni grad, se spu\xc5\xa1\xc4\x8da globoko v morje, kjer kra\xc5\xa1ki sestav skal ustvarja ne\xc5\xa1teto varnih skrivali\xc5\xa1\xc4\x8d za morske \xc5\xbeivali in primeren substrat za morske alge in mikroorganizme. _NEWLINE_Pe\xc5\xa1\xc4\x8deno in blatno morsko dno na prvi pogled izgleda nezanimivo in mrtvo, kar pa ne odgovarja dejanskemu stanju. V tem monotonem okolju \xc5\xbeivijo organizmi s posebnimi zna\xc4\x8dilnostmi, ki so tipi\xc4\x8dni za veliko \xc5\xa1e neraziskanih morskih ekosistemov.\n_START_SECTION_\nRastline\n_START_PARAGRAPH_\nV Naravnem morskem rezervatu Miramar \xc5\xbeivi ve\xc4\x8d vrst alg, na primer morski de\xc5\xbeni\xc4\x8dek (Acetabularia acetabulum), morski hrast (Fucus Vesiculosus), pavji rep (Padina pavonica), tridimenzionalna steljka (Ulva lactuca).\n_START_SECTION_\n\xc5\xbdivali\n_START_PARAGRAPH_\nV Naravnem morskem rezervatu Miramar \xc5\xbeivi ve\xc4\x8d \xc5\xbeivali iz debel Spu\xc5\xbeev (Porifera), Kolobarnikov (Annelida), O\xc5\xbeigalkarjev (Cnidaria), Mehku\xc5\xbecev (Mollusca), Igloko\xc5\xbecev (Echinodermata), Strunarjev (Chordata) in Rakov (Crustacea).'